Coelodonta

Coelodonta  (z gréčtiny "dutý zub", vzhľadom na hlboké žliabky v stoličkách) je vyhynutý rod nosorožcov, ktorí žili v Eurázii v dobe pred  3,7 miliónmi až 10 000 rokmi v obdobiach pliocénu a pleistocénu.

Druhy 
Nasledujúce druhy rodu Coelodonta sú členené podľa Deng et al. (2011):
 Coelodonta thibetana (Deng et al. 2011): Najprimitívnejší druh, ktorý obýval Tibetskú náhornú plošinu v období pliocénu.
 Coelodonta nihowanensis (Chow, 1978): Primitívny druh zo severnej Číny, ktorý žil v  najskoršom období pleistocénu.
 Coelodonta tologoijensis (Beliajeva, 1966): Objavil sa v severnej Číne pred 2 miliónmi rokov, do Európy sa rozšíril v období stredného pleistocénu pred 470 000 rokmi. Pravdepodobne bol priamym predkom srstnatého nosorožca.
 nosorožec srstnatý (Coelodonta antiquitatis, Blumenbach, 1799): Typický predstaviteľ rodu. Žil v stepiach severnej Eurázie počas obdobia vrchného pleistocénu a bol posledným zástupcom rodu.

Fylogenéza 
Autori popisu týchto druhov C. thibetana (Deng et al., 2011) navrhli kladogram, v ktorom ich pozíciu fylogeneticky umiestnili  voči ostatným členom čeľade Nosorožcovité, pričom použili päť existujúcich druhov nosorožca a trinásť vyhynutých druhov. Zistili, že rod Coelodonta bol sesterskou skupinou druhu Stephanorhinus hemitoechus.

Referencie

Iné projekty

Externé odkazy 
 Paleobiology Database

Zdroj 

Praveké živočíchy
Nosorožcovité